rlitschk/wikidir huggingface dataset:
Alemannia ka verschiidini Bedittunge ha. Herzogtum Alamannia isch dr Namme vum en alemannische Herzogtum, wus vu 537 bis 746 gee het Alemannia heißt mer in dr wisseschaftlige Literatür hit no dr Siidlungsrüüm un dr Sprochrüüm vu dr Alemanne. Mer sait z. B. „In dr Alemannia hets viär verschiidini …“ Alemannia, e dütschi Zitschrift, wu zwische 1873 un 1917 am Oberrhiin rüskumme isch un alemannischi un südfränkischi Gschicht, Volkskundi, Kunscht un Sproch zum Inhalt gha het Alemannia isch e öschtriichischi Zitschrift für Volkskund gsi, wu zwische 1926 un 1937 rüsskumme isch. (418) Alemannia, en Asteroid mit de Nummere 418 Alemannia, es Schiff, wo 1971 baut wore isch Alemannia nänne sich verschiidini Sportverein un e ganzi Räie Studenteverbindige z Dütschland, z Öschtriich un i dr Schwiz Alemannia oder ähnlich gschriibe, isch in es paar Sproche de Name för Dütschland
Büblike isch en Ortschaft i der Gmeind Wooleschwyl im Kanton Aargau. Früener isch es au en eigeti Gmeind gsi, wo de ufe 1. Jänner 1906 mit der Nochbergmeind Wooleschwyl zämegleit worden isch. S Doorff lyt i der Nööchi vo Melige. Es chunt im ene Dokumänt vo anne 924 s eerschte Mol vor. Vo 1415 bis 1798 isch s i der Gmeine Herrschaft Freie Ämter gsi, 1803 isch s en aargauischi Gmeind worde. Andreas Steigmeier: Büblikon. In: Historisches Lexikon vo dr Schwiiz.
Dr Rüüssgletscher isch e Gletscher, wo vor langer Zyt im Tal vo der Rüüss i de Schwiizer Zäntralalpe gläägen isch und bi den Yschzyten e grossi Flechi vornen a den Alpe zuetekt het. Hüt git’s en scho lang nümm als grosse Talgletscher. Er isch scho vor es paar tuusig Joor fasch ganz verschwunde, und nume die paar munzige Gletscher- und Firnfälder z’oberscht a de Bäärge im Urseretal sind dervo no übrig blibe: me gseht hüt no chlyni Räschte vom Tüüffegletscher und em Sidelegletscher nördlich vom Furkapass, vom Muttegletscher und em Witewasseregletscher süüdlech vo Realp, vom Sankt-Annafirn und em Gurschefirn ob Andermatt und em Oberschatzgletscher am Nordhang vom Pizzo Centrale. Si wäärden aber jetz wo s Klima uff der Äärden immer wie wermer wird geng wie chlyner. S Urseretal isch s Land vo de Qellflüss vo der Rüüss im Kanton Uri, die heisse Gotthardrüüss, Oberalprüüss, Underalprüüss, Witewassererüüss, Mutterüüss ond Furkarüüss, und unden a der Schöllene chunt no d Göschenerrüüss derzue und bi Wasse d Meierüüss. Im alpine Teil vom Rüüss-Yzugsgebiet chame no hüt zun es paar schööne Gletscher goo: Im Göschenertal hange non es paar gröösseri am Bäärg, zhinderscht im Maderanertal lyt der Hüüfifirn, wo immer no öppe zwölf Kwadratkilometer gross
Im 19. Johrhundert un am Afang vum 20schte hän sich verschiidini Verein Alemannia gnännt. Dä Namme het in däne Fall nyt mit dr Alemanne z due, dä kunnt do här, ass in verschiidene romanische Sproche s Land, wu ditsch gschwätzt wore isch, Alemannia oder ähnlig gnännt wore isch. Zu däm Kurzschluss sin d Romane kumme, wel d Alemanne vu allene Ditschsprochige am nägschte an dr Romania dra gsii sin. Diä Verein hän sich in irgend einere Art welle zum Ditschtum oder zu dr ditsche Sproch bekänne - zum Biispiil bim Aachener Turn- und Sportverein Alemannia 1900 e. V. - hit bekannt unter Alemannia Achen - het dä Namme solle "dem Deutschtum an der Grenze Ausdruck verleihen". Quälle: [1] Verschiidini anderi Verein drage dä Namme aü, so zum Biispiil: Dr BCO Alemannia Basel, wu 2002 üs eme Zämmeschluss vum BCO Basel (grindet 1919) un em FC Alemannia (grindet 1921) zwäg kumme isch. (BCO = Ballsportclub Olympia) Akademische Turnerschaft Alemannia (Alemannia Basel). Diä isch grindet 1819 un isch enni vu dr elteschte vu dr Schwiz. Alemannia Zähringen (z Friiburg i.B.) (Kickverein) BFC Alemannia 1890 e. V. z Berlin (Kickverein) Burschenschaft Alemannia z Friiburg i.B. (grindet 1860); in e Hüffe andere Stedt hets
Fischbach isch de Name vo Persone, Ortschafte, Geböi und Gwässer. Fischbach LU, e Gmeind im Kanton Lozärn Fischbach, en Orts- und Namesteil vo de Gmeind Fischbach-Göslike im Kanton Aargau Fischbach TG, en Ortschaft i de Gmeind Raperswile, Kanton Thurgau Fischbach, de dütsch und französisch Name vo de Gmeind Fëschbech Lueg au: Fischach, en Märt im Landkroes Augschburg z Bayern
D Rodelind isch im sibete Joorhundert e Königin vo de Langobarde gsi. Iire Maa isch der König Bertari gsi, wo s Langobarderych zerscht vo 661 bis 662 und de wider vo 671 bis 688 regiert het. I de Joore zwüschedrin isch en Usurpator, der Graf Grimoald, ad Macht choo und het der Bertari verjagt; iim syni Frou, d Rodelind, het dr Grimoald gfange gnoo und uff syni Burg z Benevent gschickt. Em Bertari un dr Rodelind iire Königssitz isch z Mediolanum, im hütige Mailand, gsii. Der Bertari isch dää König, wo bi de Langobarde, wo früener die arianischi Religion gha händ, der katolisch Glaube duregsetzt het. D Rodelind het bi der Stadt Ticinum, em hütige Pavia, e Chile für d Muettergottes lo boue. Wohäär ass me das alles weiss? Der langobardisch Mönch und Gschichtschryber Paulus Diaconus het’s im achte Joorhundert i sym Buech vo der Langobardegschicht ufgschribe. S Aadänken ad Rodelind isch dank den Oopere Rodelinda, regina de’ Longobardi vom Georg Friedrich Händel und Flavius Bertaridus, König der Longobarden von Georg Philipp Telemann läbig. Me taarf se nit verwächsle mit der Königin Rodelind vo de Langobarde us em sächste Joorhundert.
S Nadurschutzgebièt Duubèmoos lyt im Bann vo dè Gmaind Bernau im Hochschwarzwald, im nördlichschtè Zipfel vum Landchrais Waldshuèt. S Nadurschutzgebièt isch vum Regyrungsbräsidium Fryburg am 16. Septembèr 2007 mit èrè Voordnung uusgwisè worrè. S Areal hèt è Größi vo öppè 205 Hektar. S wörd unter dè Schutzgebiètsnummèrè 3.276 gfüürt. Dè CDDA-Code für s Nadurschutzgebièt lutet 378370 un isch glych wiè d WDPA-ID. S Naturschutzgebièt lyt öppè 1,5 km südlich vo Bernau/Obberlehè un gòt übber dè Dalgrund un diè Haalè, wo südlich vum Rönischbächle ligèd, sowiè d Mattè vum Schönègrund. S Nadurschutzgebièt gòt vom Nordoschtè gu Weschtè vom Gwann „Grüèni Blätz“, „Uff dè Rain“, „Duubèmoos“, „Hexèbüèl“, „Fäldmoos“ zuè dè Gwann „Hinterwäldemle“, „Neusauè“ bis zuè dè „Küènzishüttè“ und im Südoschtè uff Flèggè „Schönègrund“ bis „Kirchèblatz“. S isch è tǜpisches boschtglazials Dal vo dè Schwarzwälder Hochflächèlandschaft un dè büèrlich brägtè Kulturlandschaft mit Wisè, Weidè, Wälder un Moor. S umfasst è Mosaik uss unterschydlichè, landeswit bedütsamè Moor, Wälder, Borschtgrasrasè, Magerwisè un andrè Läbbensrüüm. S Duubèmoos wörd als Chältepol vu Baddè-Württèbärg aagluègèt, well s dört sèlbscht im Summer übber dè Daag durrè zuè Froscht chò ka . 1. Schutzzwèck vum Nadurschutzgebièt isch s Erhaaltè un d Entwigglung vum Gebièt als tǜpischs, boschtglazials Dal vo dè
Als ä Gmainjohr bezaichnet mer ä Johr mit ere - nooch de Regle vum Kalender - vorwigende, maistens vorchummende Azahl vu Däg. In üserem Sunnekalender betrait s'Gmainjohr gnau 365 Däg. Im Gegesatz dezue stot's - vu Julius Caesar igfüehrt - Schaltjohr zue 366 Däg. Sit de gregorianische Kalenderreform bezaichnet mer au hüfig die "usnahmswiise Gmainjohre" churz numme als "Gmainjohre". In sällem Kalender git's dri säkulari, usnahmswiisi Gmainjohre in jedem 400-Johrezyklus. Tropischs Johr Johann Heinrich von Mädler
D Rodelind isch e Königin vo de Langobarde im sächste Joorhundert gsi. Si isch öppe 510 uf d Wält choo und isch scho jung d Frou vom König Audoin woorde, wo öppe i der Zyt vo 515 bis 560 gläbt het. Iire Soon isch der spööter Langobardekönig Alboin gsi. Zu säbere Zyt het s Volch vo de Langobarde no im Land a dr Donau gläbt. Me weiss suscht fasch nüüt vo dr Rodelind iirem Lääbe; leider grad nume no, ass iire Maa, dr König Audoin, se spööter furtgjagt het, will er uf Wunsch vom römische Kaiser Justinian statt iire het welle e Tochter vom Herminfrid, em König vo de Tüüringer, hüroote. Me taarf se nit verwächsle mit der Königin Rodelind vo de Langobarde us em sibete Joorhundert.
Villaz isch a politischi Gmiin im Glanebezirk vam Kanton Friburg. S Gebiet va dr Gmiin Villaz ligt am Flüssli Glane, wa en Näbefluss va dr Saane isch. Im Süde isch aagränzend grad s Städtli Romont. Es git kes Dorf wa Villaz heest. Di gröscht Ortschaft isch Villaz-Saint-Pierre (729 m ü. M.), im Südweschte isch Lussy (723 m) u im Norde ligt uf ere chline Aahöchi Villarimboud (768 m). Villaz isch uf en 1. Jänner 2020 us de bishärige Gmiine Villaz-Saint-Pierre u La Folliaz entstande. Am ursprüngliche Fusionsprojekt he sich zuesätzlech d Gmiine Châtonnaye u Torny ono beteeligt. Commons: Villaz FR – Sammlig vo Multimediadateie Ständige Wohnbevölkerung nach Staatsangehörigkeitskategorie, Geschlecht und Gemeinde, definitive Jahresergebnisse, 2022. Bei späteren Gemeindefusionen Einwohnerzahlen aufgrund Stand 2022 zusammengefasst. Abruf am 5. September 2023 Angekündigte Änderungen 2019 Mitteelig vam Amtliche Gmeindiverzeichnis va dr Schwiz i dr Uusgab vam 21. März 2019
D Walderada, wo anne 530 uf d Wält cho isch, isch am Ändi vo der spootantike Zyt e langobardischi Prinzässin, fränkischi Königin und bairischi Herzogin gsi. Si isch d Dochter vom König Wacho vo de Langobarde gsi. Iires Volch het i säbere Zyt z Pannoonien a dr Donau gläbt. Anne 554 isch d Walderada d Frou vom merowingische König Theudebald vo de Franke woorde, wo do eerscht öppe sibezääni gsi isch. S Herrschaftszäntrum vo iine isch z Metz gsi. Eis Joor spööter isch dr Theudebald scho gstoorbe, und jetz het se dr nöi Frankekönig Chlotar ghürootet (oder welle hüroote) zum em Theudebald sy Nochfolger z wärde. Wil dr Chlotar aber scho anderi Froue gha het, isch d Chile mit dere nöie Verbindig nit yverstande gsi – der Gregor vo Tours brichtet das –, und so het dr Chlotar de druff verzichtet. Das isch i der Zyt vom Papscht Vigilius gsi. Dr Frankekönig het de d Walderada em Herzog Garibald vo de Baiuwaare gää. Das muess für iin, wo der eerscht bekannt Herzog vom alte bairische Herzogtum isch, e grossi Eer gsi sy; me het em mängisch au «König vo de Baiern» gseit, und eso wäär d Walderada au die eerschti
Villaz isch de Name oder en Namesteil vo däne geografischen Objekt: Villaz FR, e Gmeind im Kanton Friburg, Schwiz Villaz (Haute-Savoie), e Gmeind im Département Haute-Savoie, Frankriich Villaz-Saint-Pierre, es Dorf und en ehmolegi Gmeind im Kanton Friburg, Schwiz
Edelweiss Air isch e Schweizer Fluggesellschaft mit Sitz ds Chlote und Basis ufem Flughafe Züri. Edelweiss isch e Tochtergesellschaft vo de Lufthansa und dermit au e Schwestergesellschaft Vo de Swiss International Air Lines und seit dem 1. November 2008 Teil der Lufthansa Group. D Fluggesellschaft isch am 19. Oktober 1995 ds Züri durch de Reisekonzärn Kuoni und der griechisch Venus Air (d Muettergesellschaft vo der Venus Airlines) gründet worde. Abem 10. Februar 1996 sind d erste Flüg vo der Edelweiss Air Durchgfüehrt worde mit zwei McDonnell Douglas MD-83, eme damals sehr verbreitete Muster für Charterflüg im Kurz- und Mittelstreckenbereich. Im Frühjahr 1997 chauft Edelweiss Air e weiteri MD-83. Ende vo de 1990er-Jahr entscheidet sich d Edelweiss Air für de Ufbau vore Flotte vo Airbus-Flugzüg und het am 4. Februar 2000 der erst von zunächst drei Airbus A320-200 chöne überneh. Endi November 2000 isch e Airbus A330-200 für d Langstreckenflüg derzuecho. D Chündigung und Neuushandlig vom Leasingvertrag für de A330 im Jahr 2004 verleitet d Medie zer Spekulation, dass d Edelweiss ds Flugzüg het welle abge. Am 8. Februar 2008 isch der Zämmeschluss vo der Gschellschaft mit derSwiss bekanntgä worde, welle im Zug vore strategische Partnerschaft zwische de bishärige Eigetümer Kuoni
D'Gattig Homo (latinisch fer Mensch; alemannischi Näme) isch nooch de derzitt noch yberwigende Klassifizierig vu de Systematiker die ainzig yberläbend Gattig vu de Entwickligslinie vu de Echte Mensche, wo früeher als aigeni Familie, hüt aber als Dail (Tribus) vu de Menscheaffe betrachtet werre. Ufgrund vu de genetische Ähnlichkait vu de Schimpanse zue dere Gattig, werre dere baidi Arte vu ere zuenämmende Zahl vu Autore in d'Gattig Homo igordnet. Sälli Iordnig isch derzitt nit verbindlich, innerhalb vu de moderne phylogenetische Forschig un au us ethischen Aspekte umstritte, (Stand 2005). Am End vu dere Debatte chännt aber zuemindist ä Iornig vu de Schimpanse als zwaiti Gattig in de Tribus vu de Echte Mensche als Kompromiss sto. In de Evolution vu de Gattig Homo isch bsunders d'Entwicklig vum Hirni uffällig. Innerhalb vu wäniger wie 2 Millione Johre het sich s'Hirnvolume eppe verdreifacht. Generell zaichnet sich d'Gattig Homo innerhalb vu de Hominine dur folgendi Sunderbildige us: Extrem vergrößerter Hirnschädel zuenämmendi Stailhait vu de Stirn zunämmend vergrößerts Hirni, insbesunderi Großhirni (aber nit zwangsläufig, lueg H. floresiensis) Reduzierig vu de Chaumuskle zunähmendi Gliichförmigkait un Größereduzierig vu de Zähn Verchlainerig vum Oberchiifer un Underchiifer Witteri Usprägig vu de Hand als Griffhand fer Gegeständ dur Verchürzig vu de
D Theodelinda, wo öppen ums Joor 570, vilicht z Rägeschburg, uf d Wält cho und – wie me tänkt – am 22. Januar anne 627 z Monza gstoorben isch, isch e bajuwarischi Prinzässin und e langobardischi Königin gsi. I de latynische Kwellen us em Mittelalter het men iire Name Theodelinda, Theodolinda, Theudelinda oder äänlich gschribe. Es isch bi den Iteliäner e berüemti Frau us säbere Zyt, wo die antiki Wält umme gsi isch und s Mittelalter agfange het. Me seit ere au öppe die «erschti Königin vo Itaalie». Si het für d Kunscht und d Politik vom Lombarderych glueget und im Chilekomflikt zwüsche de Arianer un de Katolike ghulfe vermittle. D Theodelinda isch d Dochter vom erschte baiuwarische Herzog Garibald, wo öppe vo 530 bis 590 gläbt het, und vo däm synere Frau Walderada gsi. Iiri Mueter isch d Dochter vom Langobardekönig Wacho und e Zyt lang fränkischi Königin gsi, bevor si zu de Baiuware choo isch. Iiren eint Brueder isch der zwöit bairisch Herzog Tassilo. Gwoont het d Herzogsfamilie meischtens z Rägeschburg, i dere alte römische Stadt. Die jungi Frau isch zäme mit iirem Brueder Gundoald wägem Striit vo iirere Familie mit em fränkische König Childebert em Zwöite uf
Dies isch e Liste von aktive Fluggesellschaften. E Fluggesellschaft (auch: Luftverkehrsgesellschaft, Fluglinie oder Airline) isch es Unternehmen, das Persone oder Frachtguet gäge Bezahlig transportiert. Si bsitzt (im Eigentum oder gemietet) Flugzeuge, mit denen der Transport ermöglicht wird. Besunders Forme vo de Fluggschellschafte sind d Billigfluggesellschaften und d Charter-Fluggesellschaften. B: Billigfluggschellschaft C: Charterfluggschellschaft P: Passagierfluggschellschaft mit Linienflüg und ggf. es paar Charterflüg R: führt Regierigsflüg durch S: Sonstigi Flüg, wie z. B. medizinischi Dienst oder Nostalgieflüg T: Transportfluggschellschaft U: Universal; Passagier und Fracht Wenn e genaui Iordnig ned möglich isch → P Inhaltsverzeichnis A B C D E F G H I J K L M N O P Q R S T U V W X Y Z Liste ehemaliger Fluggesellschaften Liste der IATA-Airline-Codes ICAO-Airline-Codes International Air Transport Association (IATA) International Civil Aviation Organization (ICAO) fly.hm – Airlineverzeichnis mit über 1500 Fluggesellschaften aus mehr als 200 Ländern plane-spotters.net – Genaue Daten der einzelnen Flugzeuge der Gesellschaften airlinecodes.co.uk – Abkürzungen der Fluggesellschaften von A–Z
Royal Jordanian (zuvor ALIA, arabisch الملكية الأردنية‎, DMG al-Malakiyya al-Urdunniyya) isch d national Fluggesellschaft vo Jordanie mit Sitz ds Amman und Basis ufwm Queen Alia International Airport. Si isch Mitglied vo der Arab Air Carriers Organization und der Luftfahrtallianz oneworld. Di im Dezember 1963 gegründet staatliche ALIA het vo der in wirtschaftliche Schwierigkeite grate Jordan Airways, ere private und selbständig operierend Tochtergschellschaft voMiddle East Airlines, ds Streckenetz und d us zwei Douglas DC-7B bestehend Flotte überno. Für de Isatz uf Churzstrecke beschafft me zwei Handley Page H.P.R. 7 Dart Herald, wo bis zur Ablösig durch Sud Aviation Caravelle im Jahr 1965 igsetzt worde sind. Mit der Verfüegbarkeit vo der Caravelle als vielseitigem Fluggrät abem 28. Juli 1965 chan d ALIA ihres Streckenetz au zu weiter entfärnte Ziel wie Rom und Paris usdehne. Als Understützig für d Caravelle mietet d ALIA zwische November 1966 und März 1967 einigi viermotorigi Vickers Viscount, wo aschliessend vo de äbefalls gemietete Fokker F-27 abgelöst worde sind. Im Februar 1968 hed d ALIA ihri erschte eigene F-27 becho. Mit der witer Expansion vom Streckenetzes zu entfärntere Ziel ufem indischen Subkontinent beschafft d ALIA zwei Boeing 707-320, von dene d erscht Maschine am 26. Januar 1971 übergä
Vorlage:Infobox Dateiformat/Wartung/magic fehltVorlage:Infobox Dateiformat/Wartung/website fehlt HTML bedütet Hypertext Markup Language und isch es Dokumenteformat zor Struktuierig vo Text für Internetsite. HTML isch 1989 vo Tim Berners-Lee am CERN in Genf entwicklet worde. Im Berners-Lee's vorstelig isch gsi, dasmu so oni grossi Problem cha Homepages erstelle u dasmu nei spezieli Programm, sogenanti Browser het, wo di Textstrukturierung umwandle inas schöns Dokument. Mit de Jahr isch aber z'Bedürfnis gwachse, im Browser o genau z'sääge, winner di einzelni Textstrukture sou anziige. Zum Biispüu weli Schrüftart u weli Farb a Textabschnitt sou ha. So isch z'Prinzip, dasmu t'Struktur vom Uusgseh tuet trenne ging meh verlore gange. Doch ide löschte Jahr hettmu a nüwi Sprach extra für z'Uusgseh vom Text erfune: CSS. Mit CSS isches ize füu iifacher Text z'formatiere u de einzelne Strukture verschideni Formatierige zuezwiise. Wüus iz endlech a möglechkiit git hetmu bide Witterentwicklig vo HTML gsiit, dasmu in zuekunft HTML numeno für z'Strukturiere vo Text wot iisetzte. So isch di nüwi Version vo HTML XHTML entstane. Das X vorum HTML stiit für Extensible. Das isch därum derzue cho, wüumu us Basis vo dem Format XML verwendet, HTML het no a anderi Grundlag bruucht. Ade Witerentwicklig vo XHTML u dennzumaus o HTML schaffet
D Etsch, wo uff iteliänisch Adige und uff ladinisch Adesc heisst, isch e Fluss z Itaalie. Bi de Röömer het der Fluss Athesis gheisse. Si isch 415 Kilometer läng un dr zwöitlengscht Fluss vo Itaalie. Si chunt vom Vintschgau hööch i den Alpe obenabe und laufft näbe dr Laguune vo Venedig bi Porto Fossone id Adria. D Kwelle vom Hauptfluss isch am Reschepass obe. Er chunt bi Glurns, Meran, Booze, Rovereto und Trient verby und laufft dur d Schlucht vo dr Bäärner Chluus im Tal näbem Gardasee us de Voralpen use uf Verona. Vo döört aa isch d Etsch i der wyte Poebeni. Si laufft öppe hundert Kilometer wyt linggs vom Po, numen öppe füffzää Kilometer näbedra, gägen Oschten em Meer zue. Vo Verona bis zu dr Adria und dr Lagune vo Venedig het’s es Sischteem vo Kanääl für chlyni Schiff näbe dr Etsch, mit Schlöise, we me dr Stand vom Wasser cha uusglyche. Peter Ortner, Christoph Mayr: Die Etsch. Natur- und Kulturbild eines Alpenflusses, Bozen 1984. ISBN 978-88-7014359-1. Commons: Etsch – Sammlig vo Multimediadateie
D Belalp isch en Alp und Ferijusidlig iner politisch Gemeind Naters im Bezirk Brig im Kanton Wallis iner Schweiz. D Belalp ligt füf Kilometer nördlich vo Natersch, aner Südflanga vom Unterbächhoru (3'554 m ü. M.) und Sparrhoru (3'021 m ü. M.), ufra Gländeterass. Am 13. Dezember 2001 isch vo der UNESCO mim Gebiet Jungfrau-Aletsch-Bietschhorn eu d Belalp ins Welterbe üfgnu wordu. D Massaschlucht isch en 6,5 Kilometer lengi Schlucht, wa zu Blatten bei Naters kehrt und wa d Staumüra Gebidem ligt. D Felsulandschaft isch uber Jahrtüsig durch Isch und Schmelzwasser gschaffu word. D Höhedifferenz vo der Schlucht betreit insgesamt 600 Meter. 1385 wird d Suone Riederi, wa durch d Massaschlucht fiehrt, z erscht mal urkundlich erwähnt. Z Wasser isch hölzernu Kännel um d Felswänd gleitut wordu. Der Bau und Unerhalt vo de Suone isch lebensgefährlich gsi und het immer wieder Todesopfer gfordrut. Hittu isch d Massaschlucht es Üsflugsziil fer Wanderer und Abenteuerluschtigi. Näbum Massawäg hoch uber der Schlucht chamu d Schlucht beim Canyoning durchstigu. Wa mu friener der Aletschgletscher z Füess uberquert het, steit nu en Hängebrigga. Der fortleufund Klimawandel het der Aletschgletscher la schmelzu. Durch de Gletscherrückgang vo jährlich bis zu 30 m isch sit lengerum en Uberquerig an
easyJet Switzerland SA isch e Schweizer Fluggesellschaft mit Sitz ds Meyrin und Basis ufe Flughäfe Basel-Mülhausen und Genf. Easyjet Switzerland entsteit üs der Schwizer Fluggschellschaft TEA Switzerland, wo easyJet 1999 en Beteiligung erworbe het. Durch d bilateral vereinbart Friheite vo der Luft hätti d britisch Müettergschellschaft sust kei Flüg vo der Schwiz in d andru Nit-EU-Länder durchgfüehrt wärdu chänu. easyJet haltet 49 % vo d eeasyJet-Switzerland-Ateila und e Option uf d verbliebene 51 % zume symbolischu Pris. D andere Aktionäre bechäme zudem kei Dividende, so dass ds Unernähme praktisch durch easyJet beherrscht wird. EasyJet Switzerland fligt im Streckenetz vo der Muettergschellschaft EasyJet. Mit Stand Januar 2020 bsteit d Flotte vo EasyJet Switzerland us 29 Flugzüg mitene Durchschnittsalter vo 6,2 Jahre: 7x Airbus A319-100 Sitzplätz: 156 Durchschnittsalter: 7,9 Jahr 22x (10 dervo mit Winglets) Airbus A320-200 Sitzplätz: 186 Durchschnittsalter: 5,6 Jahr Liste vo Fluggschellschafte Commons: EasyJet Switzerland – Sammlig vo Multimediadateie Webpräsenz der easyJet Annual Report and Accounts 2017 (Englisch, PDF) EasyJet. Archiviert vom Original am 3. April 2018. Abgrüeft am 16. Januar 2018. easyJet Switzerland Fleet Details and History. Abgruefen am 14. April 2019. Fluggsellschafte us de Schwiz
Sulz isch e Gruppe vo Döörffer und en ehemoligi Gmeind im Aargau. Dr alt Gmeindbann ghört sit anne 2010 zu dr Stadt Lauffeburg. S Doorff Sulz lyt im Taal vom Sulzerbach, wo i de Bäärge vom öschtliche Jura a der Ampferehööchi afoot und bim Doorff Rhysulz in Rhy mündet. Im Taal sin d Döörffer und Wyyler Sulzerbäärg, Obersulz, Sulz (oder Mittelsulz), Bütz, Roos, Lediken und Rhysulz. Der Ortsname Sulze chunt s erschte Mol inneren Urkunden usem Joor 1260 voor. Im Sulzertaal woone chly mee weder tuusig Lüüt. Es git z Sulz en speziellen, alte Bruuch: dr Pfingschtsprüzlig. Dominik Sauerländer: Sulz AG In: Historisches Lexikon vo dr Schwiiz. Commons: Sulz – Sammlig vo Multimediadateie
D Air Zermatt AG isch en Schwizer Fluggesellschaft und Flugschule mit Sitz z Zermatt. Z Unernähmu het im Kanton Wallis es Büro am Flughafu Sittu und je en Basis z Gampel, Raron und Zermatt. Äs beschäftigt ca. 65 Mitarbeiter. D Air Zermatt isch 1968 gigründut wordu. 1973 fiert d Air Zermatt d Medikalisatio iner Helikopterrettig ii. Als erschts Rettigsunernähmu iner Schwiz beschäftigts feschtagstellti Ärzt und Anästhesiepfleger, wa d Helikopterbesatzige uf ihre Rettigsisätz begleitunt. Ab 2017 chänunt d Notärzt vo der Air Zermatt, als erschti Heli-Luftretter im Alpurüm, Schwärschtverletzti mit hochum Blüetverluscht scho währund dum Transporte Universalspenderblüet vo der Blüetgruppa „Null negativ“ transfundieru. Bi lenge Flig zu Spezialklinike wie Bäru oder Lausanne het der Patient so en hecheri Uberläbunschance. Z Spitalzentrum Oberwallis (SZO) stellt am Standort Visp d Blüetkonzärve bereit und cha schi bi Bedarf uf der Landeplattform vom Spital an z Rettigsteam vo der Air Zermatt ubergä. D Air Zermatt fiehrt mit ihre Helikopter Rettigs-, Transport- und Turisteflig (u. a. Heliskiing) durch und isch als Partner vo der Kantonal Walliser Rettungs-Organisation (KWRO) fer d Luftrettig im Oberwallis züeständig. Mit zwei Ambulanze wird zudem der bodugebundu Rettigsdienscht im inneru Mattertal abgideckt. Weiterhin chämunt d Helikopter voner Air Zermatt bi Naturkatastrofe im